CELEX: 62009CA0478
Language: et
Date: 2010-06-24 00:00:00
Title: Kohtuasi C-478/09: Euroopa Kohtu (seitsmes koda) 24. juuni 2010 . aasta otsus — Euroopa Komisjon versus Kreeka Vabariik (Aktsiaseltside ühinemine ja jagunemine — Sõltumatu eksperdiaruande nõue — Ettenähtud tähtaja jooksul üle võtmata jätmine)

14.8.2010   
            
            
               ET
            
            
               Euroopa Liidu Teataja
            
            
               C 221/14
            
         Euroopa Kohtu (seitsmes koda) 24. juuni 2010. aasta otsus — Euroopa Komisjon versus Kreeka Vabariik
   (Kohtuasi C-478/09) (1)
   
   (Aktsiaseltside ühinemine ja jagunemine - Sõltumatu eksperdiaruande nõue - Ettenähtud tähtaja jooksul üle võtmata jätmine)
   2010/C 221/22
   Kohtumenetluse keel: kreeka
   
      Pooled
   
   
      Hageja: Euroopa Komisjon (esindajad: S. La Pergola ja M. Karanasou Apostolopoulou)
   
      Kostja: Kreeka Vabariik (esindajad: N. Dafniou ja V. Karra)
   
      Ese
   
   Liikmesriigi kohustuste rikkumine — Nõukogu 13. novembri 2007. aasta direktiivi 2007/63/EMÜ, millega muudetakse nõukogu direktiive 78/855/EMÜ ja 82/891/EMÜ seoses sõltumatu eksperdiaruande nõudega aktsiaseltside ühinemisel või jagunemisel, täitmiseks vajalike õigusnormide ettenähtud tähtaja jooksul vastu võtmata jätmine.
   
      Resolutsioon
   
   
               1.
            
            
               Kuna Kreeka Vabariik ei ole ettenähtud tähtaja jooksul vastu võtnud vajalikke õigus- ja haldusnorme nõukogu 13. novembri 2007. aasta direktiivi 2007/63/EMÜ, millega muudetakse nõukogu direktiive 78/855/EMÜ ja 82/891/EMÜ seoses sõltumatu eksperdiaruande nõudega aktsiaseltside ühinemisel või jagunemisel, täitmiseks, siis on Kreeka Vabariik rikkunud sellest direktiivist tulenevaid kohustusi.
            
         
               2.
            
            
               Mõista kohtukulud välja Kreeka Vabariigilt.
            
         
      (1)  ELT C 24, 30.1.2010.